《疏山》
宋代·曾季狸

来往疏山四十年，主人与客两华颠。此心不改澄河见，往事休华过鸟然。

无复仙舟遗迹在，空馀矮叔一灯传。危亭独上穷登眺，古木苍藤绕暮烟。

作者简介：抚州临川人，字裘父，号艇斋。曾宰曾孙。师事吕本中、韩驹，又与朱熹、张栻游。举进士不第，终身隐居，人争荐之，皆不起。有《艇斋杂著》、《华语训解》、《艇斋诗话》。